
Vadovaudamasi Lietuvos Respublikos sveikatos apsaugos ministro - Valstybės lygio ekstremaliosios situacijos valstybės operacijų vadovo 2020 m. gegužės 11 d. sprendimu Nr.V-1116 „Dėl ikimokyklinio ir priešmokyklinio ugdymo organizavimo būtinų sąlygų“, atsižvelgdama į nepertraukiamą įstaigos veiklą vasaros laikotarpiu, įvertindama galimas rizikas, siekdama užtikrinti įstaigos patalpų priežiūros reikalavimus bei maksimaliai sklandų pasirengimą naujųjų mokslo metų pradžiai, į s a k a u:

1. 2020 m. rugpjūčio 31 d. (pirmadienį) paskelbti įstaigos patalpų, ugdymo ir kitų priemonių dezinfekavimo bei  pasirengimo naujiems mokslo metams diena, nepriimant į įstaigą ugdytinių.

2. Visiems darbuotojams dirbti įprastu grafiku savo darbo vietose, jas maksimaliai valant, dezinfekuojant; dirbantiems pedagogams – patalpas, ugdomąsias priemones parengiant naujų mokslo metų pradžiai.

3. Visomis informavimo priemonėmis (įstaigos interneto svetainėje, uždarosiose socialinių tinklų grupėse, darželio prieigose) iki rugpjūčio 14 d. ugdytinių tėvams paskelbti apie rugpjūčio 31 dieną numatomą vaikų nepriėmimą. 

Į p a r e i g o j u  dirbančius grupėse pedagogus būti atsakingais už  informacijos paskelbimo visiems tėvams kontrolę. 
Direktoriaus pavaduotoja ugdymui, 
atliekanti direktoriaus funkcijas                                                                             Alina Palionienė
